Diari Oficial de la Generalitat Valenciana


Sumari del DOGV 9138, del 29-07-2021 (2021/7516)

RESOLUCIÓ de 5 de juliol de 2021, de la Conselleria d'Educació, Cultura i Esport, per la qual es declara deserta la convocatòria per a l'exercici 2021 de subvencions a la participació en fires internacionals del sector del llibre.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9138

Data del DOGV
:   29-07-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/7516


Data del document
:   05-07-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 5 de juliol de 2021, de la Conselleria d'Educació, Cultura i Esport, per la qual es declara deserta la convocatòria per a l'exercici 2021 de subvencions a la participació en fires internacionals del sector del llibre. [2021/7516]  
Mitjançant l'Ordre 10/2017, de 31 de març, de la Conselleria d'Educació, Investigació, Cultura i Esport, es van establir les bases reguladores per a la concessió de subvencions a la participació en fires internacionals del sector del llibre (DOGV 8016, 06.04.2017). Per Resolució de 31 de març de 2021, de la Conselleria d'Educació, Cultura i Esport, es convoquen per a l'exercici 2021 les subvencions a la participació en fires internacionals del sector del llibre (DOGV 9060, 13.04.2021).  
  
L'article sisé de l'esmentada resolució estableix el termini de presentació de sol·licituds de quinze dies naturals a comptar des de l'endemà de la publicació de la resolució de convocatòria en el DOGV.  
  
Acabat el termini de presentació de sol·licituds previst en la convocatòria el 28 d'abril de 2021, ha resultat no haver estat presentada cap sol·licitud de subvenció dintre el termini legal convocat a l'efecte, i reunida la comissió tècnica d'avaluació constituïda a aquest efecte, ha elevat l'informe a l'òrgan competent perquè formule la proposta de resolució corresponent. Vista aquesta proposta, i de conformitat amb l'article tretze de la Resolució de 31 de març de 2021, per la qual es convoquen les subvencions, resolc:  
  
Únic  
Declarar deserta la convocatòria de subvencions a la participació en fires internacionals del sector del llibre per a l'exercici 2021.  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, aquesta resolució, que posa fi a la via administrativa, podrà ser recorreguda potestativament en reposició o bé caldrà plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs potestatiu de reposició s'haurà d'interposar davant del conseller d'Educació, Cultura i Esport, en el termini d'un mes, a comptar des de l'endemà de la publicació d'aquesta resolució en el Diari Oficial de la Generalitat Valenciana.  
b) El recurs contenciós administratiu s'haurà d'interposar davant dels jutjats contenciosos administratius de la Comunitat Valenciana en el termini de dos mesos, a comptar des de l'endemà de la publicació d'aquesta resolució en el Diari Oficial de la Generalitat Valenciana.  
  
València, 5 de juliol de 2021.- La directora general de Cultura i Patrimoni, p. d. (R 26.03.2019, DOGV 8519): Carmen Amoraga Toledo.